Šuteková, Miriam, poslankyňa NR SR (2021-09-21):
Vážení kolegovia, pán predsedajúci, pani ministerka, dovoľte mi v súlade s ustanovením zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov predložiť nasledujúci pozmeňujúci návrh k vládnemu návrhu zákona, ktorým sa mení a dopĺňa zákon č. 336/2015 Z. z. o podpore najmenej rozvinutých okresov a o zmene a doplnení niektorých zákonov v znení neskorších predpisov (tlač 559). Pozmeňujúci a doplňujúci návrh zákona zohľadňuje najmä pripomienky legislatívy Národnej rady, pričom zapracovaním týchto zmien dôjde k precizovaniu textu návrhu zákona, zároveň vzájomné zabezpečenie a právne istoty prijímateľov, ako aj jednotné aplikácie navrhovaných ustanovení zákona v praxi, bolo nevyhnutné do zákona doplniť napríklad podstatné náležitosti zmluvy o poskytnutí regionálneho príspevku. Dovoľte mi teraz ho prečítať, je to trochu dlhšie. Vo vládnom návrhu zákona navrhujeme tieto zmeny a doplnenia: 1. V čl. I, v 4. bode § 3 ods. 3 písm. b) v prvom bode sa slová „miera evidovanej nezamestnanosti vypočítaná“ nahrádzajú slovami „priemerná miera evidovanej nezamestnanosti za kalendárny štvrťrok vypočítaná z miery evidovanej nezamestnanosti v Slovenskej republike vypočítanej“. 2. V čl. I v 4. bode § 3 ods. 3 písm. b) v prvom bode sa vypúšťajú slová „ako aj ten okres, ktorého hranice obklopujú najmenej rozvinuté okresy alebo štátna hranica Slovenskej republiky“. 3. Päť, čl. 5... čl. I., 4. bod, § 3 ods. 3 písm. b) v druhom bode sa slová... 3. Päť... čl. 5... čl. I, 4. bod § 3 ods. 3 písm. b) v druhom bode sa slová „ktorého hranice obklopujú najmenej rozvinuté okresy spĺňajúce podmienku podľa prvého bodu alebo štátna hranica Slovenskej republiky“ nahrádzajú slovami „ohraničený okresmi podľa prvého bodu alebo ohraničený okresmi podľa prvého bodu a štátnou hranicou“. 4. V čl. I v 5. bode, § 3 ods. 4 písm. b) sa za slová „predkladá ho“ vkladajú slová „po prerokovaní riadiacim výborom“. 5. V čl. I sa za 8. bod vkladá nový 9. bod, ktorý znie: „9. V § 3 sa odsek 4 dopĺňa písmenami f) a g), ktoré znejú: f) vyhlasuje výzvu na podanie žiadosti o poskytnutie regionálneho príspevku, g) prijíma žiadosti o poskytnutie regionálneho príspevku.“ Doterajšie body 9 až 15 sa primerane prečíslujú. 6. V čl. I v 9. bode § 4 ods. 2 sa slová „súbor aktivít“ nahrádzajú slovami „zoznam aktivít“. 7. V čl. I v 9. bode § 4 ods. 4 sa slová „okruh aktivít" nahrádzajú slovami „zoznam aktivít“. 8. V čl. I v 11. bode § 5 ods. 4 sa na konci pripájajú tieto slová: „v nadväznosti na schválený plán rozvoja. Riadiaci výbor prerokúva návrh plánu rozvoja a prijíma k nemu stanoviská“. 9. V čl. I v 14. bode § 8 ods. 2 úvodnej vete sa za slová „písomnej žiadosti“ vkladajú slová „zverejnenej na webovom sídle ministerstva investícií“. 10. V čl. I v 14. bode § 8 ods. 2 písm. a) sa slová „údaje o žiadateľovi“ nahrádzajú slovami „identifikačné údaje žiadateľa“. 11. V čl. I v 14. bode § 8 ods. 3 v prvej vete sa na začiatku vkladá slovo „Podrobnosti“, slovo „Poskytovanie“ sa nahrádza slovom „poskytovania“ a za slová „ministerstvom investícií“ sa vkladá čiarka a pripájajú sa tieto slová: „ktorú zverejňuje ministerstvo investícií na svojom webovom sídle“. 12. V čl. I v 14. bode § 8 ods. 9 sa na konci pripája táto veta: „Vzor zmluvy o poskytnutí regionálneho príspevku zverejňuje ministerstvo investícií na svojom webovom sídle.“ 13. V čl. I v 14. bode § 8 sa za odsek 9 vkladá nový odsek 10, ktorý znie: „(10) Zmluva o poskytnutí regionálneho príspevku obsahuje najmä a) identifikačné údaje zmluvných strán, b) predmet a účel zmluvy, c) podmienky poskytnutia a použitia regionálneho príspevku, d) podmienky vyúčtovania regionálneho príspevku, e) merateľné ukazovatele, f) rozpočet projektu, g) práva a povinnosti zmluvných strán.“ Doterajšie odseky 10 a 11 sa označujú ako odseky 11 a 12. 14. V čl. I v 15. bode § 12 odsek 2 znie: „(2) O návrhu ročných priorít na nasledujúci kalendárny rok, ktorý predloží okresný úrad ministerstvu investícií do 31. októbra 2021, rozhodne minister investícií.“ A to je všetko. Ďakujem za pozornosť.